วิกฤต! “เงินเฟ้อตุรกี” ทะยานเฉียด 80% หลังต้นทุนพลังงาน-ราคาสินค้าโภคภัณฑ์พุ่ง
อ่วม! “เงินเฟ้อตุรกี” เดือนก.ค. ปรับตัวขึ้น 79.6% เหตุสกุลเงินลีราอ่อนค่าต่อเนื่อง, ต้นทุนพลังงานและราคาสินค้าโภคภัณฑ์อยู่ในระดับสูง 
อ่วม! “เงินเฟ้อตุรกี” เดือนก.ค. ปรับตัวขึ้น 79.6% เหตุสกุลเงินลีราอ่อนค่าต่อเนื่อง, ต้นทุนพลังงานและราคาสินค้าโภคภัณฑ์อยู่ในระดับสูง
3 ส.ค. 2565

ผู้สื่อข่าวรายงานอ้างอิง สำนักงานสถิติแห่งชาติตุรกี เปิดเผยในวันนี้ (3 ส.ค.65) ว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อของตุรกีปรับตัวขึ้น 79.6% ในเดือนก.ค. เมื่อเทียบรายปี ซึ่งเป็นระดับสูงสุดในรอบ 24 ปี เนื่องจากสกุลเงินลีราที่อ่อนค่าแบบต่อเนื่อง รวมถึงต้นทุนพลังงานและสินค้าโภคภัณฑ์ที่อยู่ในระดับสูงทั่วโลกผลักดันให้เงินเฟ้อพุ่งทะยานขึ้น แม้จะต่ำกว่าที่คาดการณ์ไว้ก็ตาม
ทั้งนี้เมื่อเทียบรายเดือน ดัชนี CPI ปรับตัวขึ้น 2.37% ในเดือนก.ค. เทียบกับการคาดการณ์ในผลสำรวจของสำนักข่าวรอยเตอร์ที่ระดับ 2.9% ขณะที่ผลสำรวจคาดการณ์ว่า ดัชนี CPI รายปีจะอยู่ที่ระดับ 80.5%
ด้านดัชนีราคาผู้ผลิต (PPI) ปรับตัวขึ้น 5.17% ในเดือนก.ค. เมื่อเทียบรายเดือน และปรับตัวขึ้น 144.61% เมื่อเทียบรายปี